27/07/2020 | Administración LocalMunicipal
Sobrado
Aprobación das bases reguladoras e convocatoria de axudas para a dotación de epis (equipos de protección individual) para empresas e autónomos do Concello de Sobrado

ANUNCIO APROBACIÓN DAS BASES REGULADORAS E CONVOCATORIA DE AXUDAS PARA A DOTACIÓN DE EPIS (EQUIPOS DE PROTECCIÓN INDIVIDUAL) PARA EMPRESAS E AUTÓNOMOS DO CONCELLO DE SOBRADO O Pleno da Corporación, en sesión celebrada o día 9 de xuño de 2020, aprobou as bases de execución do Orzamento do 2020, regulando nas base 62.ª as bases reguladoras de axudas para a dotación de EPIS (Equipos de protección individual) para empresas e autónomos, procedéndose á súa convocatoria por Decreto de alcaldía n.º 240/2020, do 21 xullo de 2020. Procédese á publicación íntegra das mesmas para xeral coñecemento. As bases e os modelos de solicitude estarán expostas no taboleiro de anuncios do concello e na páxina web municipal (www.sobrado.es). 1.–Obxecto da convocatoria. Nesta primeira fase do Plan de reactivación económica do Concello de Sobrado, o obxectivo fundamental é dotar aos autónomos e as empresas deste municipio de material necesario para realizar o seu traballo de xeito seguro. O Concello en base ao establecido no artigo 25.2 da Lei 7/1985, do 2 de abril, reguladora das bases de réxime local, exercerá como competencias propias, nos termos da lexislación do Estado e das Comunidades Autónomas, entre outras, en protección da salubridade pública. O Plan para a Transición a unha Nova Normalidade, aprobado polo Consello de Ministros, establece uns parámetros e instrumentos para a adaptación do conxunto da sociedade a unha nova normalidade, tras a crise provocada polo Covid-19. Neste senso, e co obxectivo prioritario de garantir a seguridade, e paliar os posibles contaxios, o Concello de Sobrado a través da presente convocatoria, que se inclúe nesta primeira fase de axudas, pretende dotar ás empresas e autónomos do Municipio dunha axuda económica para a adquisición de Equipos de Protección Individual, tales como: mascarillas, guantes e roupas de protección, xeles hidroalcohólicos, elementos de protección ocular. 2.–Normativa aplicable. A presente convocatoria rexerase, con carácter xeral, polo disposto nas bases reguladoras, da Lei 38/2003, do 17 de novembro, Xeral de Subvencións (en diante LXS) e o seu Regulamento de desenvolvemento, aprobado por Real Decreto 887/2006, do 21 de xullo (en diante RLXS), na Lei 9/2007, do 13 de xuño, de subvencións de Galicia e o seu regulamento, aprobado por Decreto 11/2009, do 8 de xaneiro, e nas Bases de execución do Orzamento Municipal para o exercicio 2020 e supletoriamente, na Lei 39/2015, do 1 de outubro, do Procedemento Administrativo Común das Administracións Públicas e calquera outra disposición normativa que pola súa natureza puidese resultar de aplicación. A xestión destas subvencións suxeitarase aos principios de publicidade, concorrencia, transparencia, obxectividade, igualdade e non discriminación, así como a eficacia no cumprimento de obxectivos e eficiencia na asignación e utilización dos recursos públicos. A súa tramitación realizarase por medios electrónicos, na medida do posible, en aplicación do disposto no artigo 14.3 da Lei 39/2015, de Procedemento Administrativo Común das Administracións Públicas, tendo en conta que a actual declaración do estado de alarma limita a circulación das persoas polas vías ou espazo de uso público. De facelo de maneira presencial, adoptaranse as medidas de seguridade esixidas polo estado de alarma.3.–Crédito orzamentario. A contía destinada a esta subvención é de 15.000 € do vixente orzamento municipal, con cargo á partida orzamentaria 231.470.00. Así mesmo, no caso de que finalizado o prazo de presentación das solicitudes, non fora suficiente a contía consignada, poderase ampliar o crédito ate a cobertura do maior número de solicitudes.4.–Contía das axudas. Con base ao artigo 30.7 da LXS: Concederase unha contía fixa de 100 € para a persoas físicas e xurídicas con ou sen traballadores, incrementándose nas seguintes contías: – En 100 €, en caso de ter ata 10 traballadores (inclusive) a data 1 de marzo de 2020. – En 150 €, en caso de ter máis de 11 traballadores (inclusive), a data 1 de marzo.5.–Requisitos para ser persoa ou empresa beneficiaria. Poderán solicitar estas subvencións aquelas persoas físicas ou xurídicas, así como as comunidades de bens, sociedades civís ou outras entidades económicas sen personalidade xurídica, legalmente constituídas que leven a cabo actividades empresariais que motivan a concesión das axudas e que cumpran os seguintes requisitos: a) Que a actividade económica sexa desenvolvida por unha persoa autónoma, unha microempresa ou pequena empresa. (A microempresa e as pequena empresas son aquelas definidas conforme Anexo I do Regulamento (UE) n.° 651/2014 da Comisión, do 17 de xuño de 2014.) b) Estar dado de alta no réxime da Seguridade Social ou na Mutua profesional correspondente e en Facenda, no momento da presentación da instancia. c) Que o domicilio fiscal ou no seu caso, o local de desenvolvemento da actividade se atopen no termo Municipal do Concello de Sobrado. d) Non atoparse incursas en ningunha das circunstancias recollidas no artigo 13.2 e 13.3 da Lei 38/2003, do 17 de novembro, Xeral de Subvencións, e en particular, estar ao corrente no cumprimento das súas obrigas tributarias coa Facenda estatal (AEAT) e coa Tesourería Xeral da Seguridade Social (TGSS). Este requisito debe cumprirse dende a data de presentación da solicitude e ata a data do pagamento da subvención, no seu caso. e) Non ter débeda algunha pendente co Concello de Sobrado. Este requisito verificarase de oficio pola Administración e debe cumprirse desde a data de presentación da solicitude ata a data do pagamento da subvención, no seu caso. f) Ter xustificado calquera subvención que Ile fose concedida con anterioridade polo Concello de Sobrado, sempre que tivese finalizado o correspondente prazo de xustificación. g) En caso de comunidades de bens, sociedades civís ou outras entidades económicas sen personalidade xurídica debe nomearse un representante apoderado, con poderes bastantes para cumprir as obrigas que corresponden a agrupación ou comunidade de bens. Así mesmo, e nos termos previstos no artigo 11.3 LXS, a agrupación ou comunidade de bens non poderá disolverse ata que transcorra o prazo de prescrición a que fan referencia os artigos 39 e 65 da LXS.6.–Concorrencia con outras subvencións. En caso de resultar beneficiaria dunha subvención ao abeiro da presente convocatoria e con posterioridade resultar beneficiaria doutra subvención incompatible coa mesma, poderase renunciar a subvención concedida polo Concello de Sobrado, reintegrando o importe percibido e aboando ademais os correspondentes xuros de mora xerados, tal e como se establece na Lei 38/2003, do 17 de novembro, Xeral de Subvencións e demais normativa aplicable.7.–Prazo e forma de presentación de solicitudes. O modelo de solicitude normalizado para a obtención das subvencións reguladas na presente convocatoria estará dispoñible na web municipal www.sobrado.es, e nas oficinas municipais. As solicitudes, presentaranse preferiblemente por vía telemática a través da Sede Electrónica do Concello de Sobrado accesible a través do enlace: https://sede.sobrado.esO prazo de presentación de solicitude será dun mes, contado a partir do día seguinte á publicación da convocatoria no Boletín Oficial da Provincia da Coruña. A presentación de solicitudes fora do prazo establecido e a non utilización, no seu caso, do formulario normalizado de uso obrigatorio, serán causas de inadmisión da solicitude.8.–Documentación a achegar.1. A solicitude normalizada deberá estar asinada pola persoa interesada ou o seu representante legal e deberá de acompañarse da seguinte documentación: En caso de persoa física: a) DNI polas dúas caras ou NIE acompañado do pasaporte. b) Certificado actualizado de Situación Censal que indique a actividade económica coa súa data de alta, o domicilio fiscal ou no seu caso, o do local de desenvolvemento da actividade. c) Resolución/certificación do alta no Réxime Especial de Traballadores Autónomos ou a Mutua profesional correspondente. d) Informe de Vida Laboral da Empresa expedido pola Tesourería Xeral da Seguridade Social. e) TC-2 correspondente ao mes de febreiro. f) Certificado do número de conta bancaria emitido pola entidade financeira para o ingreso da subvención. g) Copia compulsada do contrato de alugueiro do local comercial, se procede. En caso de persoas xurídicas, sociedade civil, comunidade de bens ou outras entidades económicas sen personalidade xurídica: a) CIF da persoa xurídica, sociedade civil, comunidade de bens ou outras entidades económicas sen personalidade xurídica. b) Certificado actualizado de Situación Censal da persoa xurídica, sociedade civil, comunidade de bens ou outras entidades económicas sen personalidade, que indique a actividade económica coa súa data de alta, domicilio fiscal ou no seu caso, o local de desenvolvemento da actividade. c) Contrato de constitución da sociedade civil, comunidade de bens ou outras entidades económicas sen personalidade xurídica. d) Acreditación dos poderes da persoa administradora e da que presenta a solicitude, en caso de non ser a mesma persoa. e) DNI polas dúas caras ou NIE da persoa administradora e da persoa que presenta a solicitude, en caso de non ser a mesma. f) Alta no réxime da Seguridade social correspondente da persoa administradora. g) Informe de Vida Laboral da Empresa expedido pola Tesourería da Seguridade Social. h) TC-2 correspondente ao mes de febreiro. i) Certificado do número de conta bancaria emitido pola entidade financeira para o ingreso da subvención. j) Copia compulsada do contrato de alugueiro do local comercial, se procede.2. Así mesmo, deberá de presentarse unha declaración xurada asinada pola persoa interesada ou representante legal ou apoderado da persoa ou entidade solicitante que conterá o pronunciamento expreso sobre as seguintes cuestións: – Que a persoa solicitante reúne os requisitos para ser microempresa ou pequena empresa de conformidade co Anexo I do Regulamento (UE) no 651/2014 da Comisión, do 17 de xuño de 2014. – Que a persoa solicitante asume o compromiso de destinar a subvención á finalidade prevista. – Que a persoa solicitante non esta incursa nas prohibicións para obter a condición de beneficiaria e para ser receptora do pago establecido na Lei 38/2003, do 17 de novembro, e en concreto apartados 2 e 3 do artigo 13 e o apartado 5 do artigo 34 da mesma. – Que a persoa solicitante comprométese ao cumprimento das obrigas das persoas beneficiarias de subvencións, establecidas no artigo 14 da Lei 38/2003, do 17 de novembro. – Que a persoa solicitante comprométese a comunicación de subvencións concedidas con anterioridade a presentación da subvención coa mesma finalidade e o compromiso de comunicar, as axudas obtidas con posterioridade a presentación da solicitude e antes da resolución da mesma. – Que en caso de tratarse dunha comunidade de bens, sociedade civil ou outra entidade económica sen personalidade xurídica non se disolverá ata que transcorra o prazo de prescrición previsto nos artigos 39 e 65 da Lei 38/2003, do 17 de novembro, Xeneral de Subvencións, de acordo co establecido no artigo 11 da devandita lei.3. Certificados de atoparse ao corrente no cumprimento das obrigas tributarias coa Axencia Estatal da Administración Tributaria (AEAT), Axencia Tributaria de Galicia (ATRIGA) e fronte a Seguridade Social (TGSS). 9.–Obrigas das persoas e entidades beneficiarias. Son obrigas dos beneficiarios das axudas: – Manter a actividade empresarial durante 3 meses como mínimo, a partir do día seguinte ao da publicación da resolución de concesión da subvención. – Someterse as actuacións de comprobación e control financeiro previstas pola vixente normativa en materia de subvencións a exercer pola Intervención xeral municipal. – Proceder ao reintegro dos fondos percibidos nos supostos contemplados no artigo 37 da Lei Xeral de Subvencións, e en particular, por obter a subvención falseando as condicións requiridas para iso ou ocultando aquelas que o impediron, ou mostrar resistencia, escusa, obstrución ou negativa ás actuacións de comprobación e control financeiro prevista no artigo 14 da Lei Xeral de Subvencións. – Cumprir as restantes obrigas que detalla o artigo 14 da Lei Xeral de Subvencións. – A aceptación das subvencións por parte das entidades beneficiarias implica a suxeción ás obrigas establecidas con carácter xeral nas presentes bases e demais normativa aplicable en materia de subvencións.10.–Procedemento de concesión das axudas.1.–O procedemento de tramitación e concesións de axudas solicitadas ao abeiro desta convocatoria axustarase ao disposto no artigo 19.2 da Lei 9/2007, do 13 de xuño, de subvencións de Galicia e, polo tanto, no ten a consideración de concorrencia competitiva, senón que a concesión de axuda realizarase pola comprobación do cumprimento polos solicitantes dos requisitos establecidos nestas bases, ata o esgotamento do crédito orzamentario. A concesión da subvención regulada nesta convocatoria, realizarase de acordo co establecido nos artigos 22.1 e 23 a 27 da Lei Xeral de Subvencións.2.–A instrución do procedemento correspondera ao axente de emprego de desenvolvemento local que realizara de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución.3.–A proposta do servizo instrutor, a concesión da subvención efectuarase en réxime de concorrencia non competitiva, establecéndose como criterio de ordenación (a efectos de orde de tramitación) a data e hora de entrada na que figuren rexistradas, reunindo a totalidade de requisitos e documentación requirida na convocatoria. En caso de non presentar a solicitude coa documentación completa, considerarase como data de Rexistro de Entrada, a da última presentación de documentación relativa a dita solicitude. A concesión de axudas efectuarase pola alcaldía ata esgotar o crédito dispoñible. No caso de coincidencia de data e hora entre dúas ou mais solicitudes, procederase a realizar un sorteo en presenza do órgano instrutor, e en todo caso, da secretaria do Concello.4.–O órgano instrutor comprobará polo seu orde cronolóxico de presentación as solicitudes recibidas. Aquelas solicitudes que cumpran cos requisitos esixidos, ata esgotar o crédito inicial dispoñible da convocatoria, serán propostas para ser resoltas favorablemente pola Alcaldía.5.–Se resultase que a documentación está incompleta ou é defectuosa, requiriráselle ao solicitante para que no prazo de dez (10) días a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.6.–As notificacións de resolucións e actos administrativos practicaranse nos termos previstos na normativa reguladora do procedemento administrativo común.11.–Xustificación das axudas. O control das obrigas esixidas no punto 10 desta convocatoria efectuarase mediante a comprobación de oficio polo Concello de Sobrado. O prazo para presentar a xustificación da subvención comezará a contar o día seguinte á notificación e será dun mes. O presuposto subvencionado a xustificar será o importe total da subvención concedida. No caso de ter outras axudas ou subvencións concurrentes, coa do Concello de Sobrado, para a mesma finalidade, o presuposto subvencionado a xustificar será a suma de todos os ingresos obtidos. Considérase gasto realizado, de acordo co artigo 31.2 da Lei Xeral de subvencións, o efectivamente pagado con anterioridade á finalización do período de xustificación, determinado nas presentes bases. Documentos que deberán aportarse á conta xustificativa: – Memoria detallada con indicación dos gastos realizados. – Certificado actualizado de Situación Censal que indique a actividade económica coa súa data de alta, o domicilio fiscal e o local de desenvolvemento da actividade. – Resolución/certificación do alta no réxime correspondente da Seguridade Social ou Mutua profesional correspondente, da persoa física ou da persoa administradora, actualizado, na data de presentación da xustificación. – Facturas ou documentos de valor probatorio no tráfico xurídico mercantil ou con eficacia administrativa, que permitan acreditar o cumprimento do obxecto da subvención así como, os xustificantes bancarios de pagos realizados.12.–Pagamento da subvención.1.–O pagamento destas subvencións realizarase nun pago único pola totalidade do importe concedido, mediante transferencia bancaria, a partir da data da resolución de concesión, sen que sexa necesaria a constitución de garantías.2.–En caso de incumprimento das obrigas, no seu caso, detalladas nesta convocatoria, o servizo xestor iniciara de oficio expediente administrativo que, previa audiencia á persoa interesada, proporá a iniciación de procedemento de reintegro dos fondos, xunto coa liquidación dos xuros de mora correspondentes.13.–Reintegro das subvencións.1.–O reintegro do importe percibido rexerase polo disposto no titulo II da LXS e polo titulo III do RLXS.2.–Xunto ás causas de invalidez da resolución de concesión, recollidas no artigo 36 da LXS, darán lugar a obriga de reintegrar, total ou parcialmente, as cantidades percibidas, así como a esixencia dos xuros de mora correspondentes, dende a data do pagamento da subvención ata que se acorde a procedencia do reintegro, os supostos previstos con carácter xeral no artigo 37 da Lei Xeral de Subvencións. Se a persoa beneficiaria incumpre a obriga de manter a actividade empresarial durante os 3 meses establecidos no punto 10 de convocatoria procederá o reintegro do importe da subvención por este concepto.3.–Sen prexuízo de iniciar o procedemento de reintegro, en caso de incumprimento das obrigacións establecidas con motivo da concesión da subvención, a persoa ou empresa beneficiaria poderán comunicar ao órgano xestor por rexistro de entrada este feito, e efectuar a devolución voluntaria da cantidade percibida. Para iso, deberá poñerse en contacto co Servizo Xestor aos efectos dos trámites a seguir. Así mesmo, calcularanse os intereses de demora ata o momento no que se produza a devolución efectiva. Sobrado, 22 de xullo de 2020. O alcalde Luís Lisardo Santos Ares